Sremski okrug (1849-1850)
Sremski okrug () je bio jedan od tri okruga Vojvodstva Srbije i Tamiškog Banata (krunske oblasti Austrijskog carstva) između 1849. i 1850. godine.

Istorija 
Vojvodstvo Srbija i Tamiški Banat formirano je 1849. godine i prvobitno je podeljeno na tri okruga: Sremski, Bačko-torontalski i Temišvarsko-krašovski. 1850. godine je vojvodstvo podeljeno na pet okruga, a područje Sremskog okruga je ušlo u sastav novog Novosadskog okruga.

Geografija 
Sremski okrug je uključivao severni Srem. Graničio se sa Bačko-torontalskim okrugom na severu, austrijskom Vojnom krajinom na jugu i istoku, kao i austrijskom Kraljevinom Slavonijom na zapadu.

Gradovi 
Najvažniji gradovi u okrugu:
 Ilok
 Inđija
 Irig
 Kamenica
 Ruma
 Šid

Izuzev Iloka koji se danas nalazi u Hrvatskoj, svi pomenuti gradovi su danas u sastavu Srbije.

Literatura 
 Zoran Stevanović, Vojvodstvo Srbija i Tamiški Banat (1849-1861), Arhiv Vojvodine, Novi Sad, 2014. - (elektronsko izdanje)

Vidi još 
 Srem
 Sremska županija
 Vojvodstvo Srbija i Tamiški Banat
 Okruzi Srbije

Istorija Srema
Istorija Vojvodine
Istorija Srbije
Vojvodstvo Srbija i Tamiški Banat
Povijest Hrvatske